Cuvinte destinate „lucrului bine făcut”... praf 


Colonel (rtg) Edmond Milea, Doctor în științe militare (https://www.art-emis.ro/colonel-rtg-edmond-milea- 
doctor-in-stiinte-militare/) 
O 24 Martie 2024 


Cetăţene lohannis, 

Îţi scriu cu durere în suflet. Îţi scriu cu dezgust, dar cu 
sinceritate și bună credinţă. 

Îţi scriu la persoana a a doua singular (și-mi cer scuze 
cititorilor că adopt acest ton direct, neprotocolar), dar 
vârsta mea și statutul meu de om liber, contribuabil corect 
și cetățean onest, provocat de atitudinea ta ca șef al 
statului român, îmi dau acest drept... ba chiar mă obligă. 


Știu că vor fi cusurgii și cârcotași care vor sări ca arși și vor 
trece la condamnări și etichetări, la adresa aserțiunilor 
mele, ba poate și la niscavai înjurături, dar eu vreau să-ţi 
spun cum se văd lucrurile de la mine, om simplu care și-a 
făcut datoria față de Țară, ca militar și ca civil peste 50 de 
ani, care a muncit cinstit și care vrea să beneficiaze de 
pensia bine meritată cu onoare și demnitate, într-un climat 
civilizat, în liniște și pace. 


Nu aș fi reacţionat dacă acum, la sfârșitul celor două 
mandate catastrofale de președinte, ţi-ai fi văzut de ale 
tale, ţi-ai fi administrat casele procurate cu „sudoarea 
meditaţiilor”, ai fi schiat și jucat golf, ai fi călătorit în lumea 
largă, (tot) pe banii românilor pe care îi disprețuiești în mod 
și te-ai fi bucurat cu aceeași „megalomanie, cinism 

„special”. Am citat din profilul făcut cu atâta acuratețe de 
psihologul dr. lulian Laurenţiu Ștefan. Dar nu te poţi abține. Este evident. „Primitiv. Avar. Brutal. 
Nerafinat'[2] împins din spate de cei care te-au scos din pălărie, te-au propulsat și susţinut... te-ai 
decis să te autopropui, să extinzi conceptul de „stat eșuat” transformând N.A.T.O. în „alianţă eșuată”? 
În numele României? Pe spinarea Armatei Române și a militarilor pe care i-ai umilit? Pe umerii celor 
care au asudat cu adevărat pentru ca tu să faci escapade cu aeronave private, de lux, în ţinuturi 
exotice... sau unde-a dus mutu iapa? 


E prea mult! E prea de tot! Chiar și pentru un popor blajin cum este neamul românesc. 


Știu că vor fi voci care vor invoca „onoarea de a avea un reprezentant din Est', „oportunitatea de a 
conduce o organizație internaţională de prestigiu”, „șansa de a fi la masa marilor decizii politico- 
militare”  bla-bla-bla, dar asemenea elucubraţii nu pot veni decât din partea obedienților, 


incompetenţilor, analfabeţilor și a trădătorilor. Eu aș fi stânjenit ca la conducerea N.A.T.O. să fie unul 
ca tine, fie și cu buletin de Sibiu. 


Chiar vrei o slujbă la o multinațională? Apelează la patronii pe care i-ai servit cu vârf și îndesat. Dar în 
mediul privat sau poate la aceia care te-au decorat pentru servicii aduse ţărilor lor sau ţi-au dat o 
șepcuţă să nu te ardă soarele la piramide. 


Cetăţene lohannis, 

Când ai ajuns președinte în primul mandat și ca urmare a votului meu (pe care l-am regretat 
amarnic). Iniţial, încrezător, mi-am zis: „Neamţu' ăsta ne transformă, în doar câteva luni, în partenerul 
strategic al Germaniei și al Austriei. Cu neamţu' ăsta intrăm în Schengen într-un an. Cu acest (fost) 
profesor neamţ, România va deveni educată și civilizată... o ţară a lucrului bine/nemţește făcut”... 
„Sufletu' lui Avram lancu'”, am zis după primii doi ani de speranţe terfelite. Ne-ai păcălit pe toți... de 
două ori... iar acum vrei să păcălești ţările și armatele N.A.T.0.? E prea mult! E prea de tot! Căci în 
realitate nu te recomandă nimic. Nici personal, nici profesional. Uman nici atât. Ori poate știu mai 
multe cei care te ghidează? 


lată ce spune în evaluarea sa psihologul dr. Ștefan[3]: „Lipsa totală a autoironiei, a umorului, a 
empatiei, înlocuite cu stări de absență și indiferență afectivă brutale, justificate de o falsă decență, îi 
dezvăluie sărăcia afectivă... Dominat de senzaţia superiorității sociale, devine adesea ridicol și 
disonant. Dizarmonic. Fals. Crud. Inadaptat'. 


=» 


Câtă dreptate are! „Câtă luciditate, atâta dramă” spunea filosoful german Friedrich Nietzsche 
(http://autori.citatepedia.ro/de.php?a=Friedrich+Nietzsche) (neamţ adevărat!). 


„Calităţile” de mai sus au fost probate cu prisosință pe parcursul celor două mandate eșuate de 
președinte... în dauna și pe spinarea românilor pe care îi dispreţuiești. Sprijinit de forţe și interese 
antiromânești ai lăsat de izbeliște instituţiile statului, ai lăsat securiștii noi să ţopăie în toate domeniile, 
ai sfidat justiția, te-ai suit cu picioarele pe partidele politice, ai dus în derizoriu social-democraţia, ai 
compromis spiritul liberal, ai încurajat imixtiunea alogenilor, ai făcut praf încrederea oamenilor în 
politicieni, în alegeri corecte și aproape că ai dus ţara în război... nu singur, căci „calităţile” personale 
erau insuficiente, ci cu ajutorul unor sforari obedienţi și zeloși, cu profil psihologic similar, dar mai 
vicleni. 


Din cauza unor indivizi ca tine, atât de bine zugrăvit în profilul psihologului Ștefan, am renunţat să mă 
mai implic în viaţa civică și politică a țării. Dezgustat, disperat și sătul de mafiile care sugrumă 
„multilateral” România. Și nu cred că sunt singurul. 


Cetăţene lohannis, 

Te asigur că am ajuns să te disprețţuiesc. În zece ani la „casa de odihnă și agenţia de turism” de la 
Cotroceni și vila Lac 3, ai compromis funcţia de președinte și de comandant al forțelor armate. Ai 
disprețuit poporul român, umilindu-i militarii și ai servit cu totul alte interese decât cele ale României. 
Ai ridiculizat trăsăturile neamţului-neamţ. Ai batjocorit blazonul de profesor și nu numai. Ce mai la 
deal la vale, ai dat cu bâta-n baltă și ţi-ai aruncat paltonul pe capota mașinii... Ai făcut praf totul, dar 
mai ales prezentul și viitorul țării. „Pas cu pas!” 

Nu-ţi ajunge? Mie, da! 

Dacă ai avea o brumă de bun simț, te-ai opri până nu e prea târziu, căci minciuna care te-a fabricat și 
realitatea deformată în care trăiești trebuie să înceteze. Până nu faci și mai mult rău României. Nu 
știu dacă românii te vor ierta, dar istoria, sigur nu o va face! 


Pe de altă parte, ţi-aș sugera cetățene să nu contezi sub nicio formă pe sprijinul românilor și în niciun 
caz pe cel al militarilor, căci s-ar putea să apară, într-o zi, dintr-o pălărie, caracterizarea de la 
terminarea stagiului militar cu propunerea de trecere în rezervă cu gradul de caporal și vreun brevet 


de „specialist de clasă” în arma „croitorie” cu nasturi... Există precedente (vezi „Cazul Petrov”). Nu 
știu ce cataclism sau cine ştie ce minune ar putea ridica de pe umerii românilor blestemul de a fi 
conduși de lideri lipsiţi de caracter, incompetenţi, corupți, șantajabili, anti-români sadea. 


Din echipa „3+1" au făcut parte: primul „escu” (1990-1996); al doilea „escu” (1996-2000); al treile 
„escu” - jucător și turnător - (2004-2014); alţi zece ani fanarioți, un sas-călător-schior-navetist și 
profitor. S-au scurs douăzeci de ani de dictatură a serviciilor — „românești” doar cu numele. Ghinionul 
poporului român. Ce ne-o mai pregăti viitorul? 


Cetăţene lohannis, 

Închei cu îndemnul popular adaptat „Dă-i, Doamne sasului, mintea cea de pe urmă a neamţului'. 
Acesta e „nota de plată” pe care ţi-am întocmit-o pentru comportarea ta dezastruoasă , ca „om de 
stat”... (stat degeaba!). Fără respect, fără nicio stimă. 

„Ghinion”, ai să gângăvești leneș, dar nădăjduiesc că de data asta să fie al tău, nu al românilor. 


Edmond Milea 


- Simplu cetățean român, contribuabil onest, dezgustat de prestația lamentabilă a cetăţeanului, chiriaș 
de zece ani la Cotroceni călător-schior-excursionist-navetist pe banii contribuabilului român, de 
pretenţiile aberante de a deveni șef N.A.T.O., dar și îngrețoșat de cei care continuă să-l slujească cu 
obedienţă ori să-l „consilieze” în mod josnic, de cei (prea mulţi) care mă împiedică să-mi trăiesc viața 
de pensionar cu onoare și demnitate, în liniște și pace. 

- Ofiţer în retragere care și-a servit țara de la 14 ani, timp de 30 de ani, specializat în comunicații și 
război electronic; doctor în științe militare. 

- Salariat în mediul privat, ca angajat și antreprenor, timp de peste 20 de ani... 

Retras (la pensie) din activităţile civice, politice și comerciale din ianuarie 2023. 

[1] https://www.activenews.ro/stiri/Psiholog-de-renume-lohannis-este-primitiv-avar-brutal-nerafinat-fals-crud-inadaptat-si-altele-169498 
(https:/mww.activenews.ro/stiri/Psiholog-de-renume-lohannis-este-primitiv-avar-brutal-nerafinat-fals-crud-inadaptat-si-altele-169498) 


[2] Idem. 
[3] Idem. 

